### | | | | --- | --- | | | | | --- | | **Teknik- og Miljøudvalget** 9. marts 2017 Sagsnr. 710-2010-17288 Dok.nr. 710-2017-38948 Sagsbehandler DPTSAE | | 18.                 Ændring af parkeringsbekendtgørelse - Åbent

###

|  |  |
| --- | --- |
| Tidl. politisk behandling | BY, 23.02.16, pkt. 35 |
| Forventet sagsgang | TM-U, ØK, BY |
| Lovgrundlag | Færdselslovens § 121 og § 122 |

###

**SAGENS INDHOLD**

Byrådet skal i denne sag tage stilling til en ændring af
Favrskov Kommunes lokale parkeringsbekendtgørelse. Der orienteres ligeledes om
fortsættelse af nuværende parkeringskontrolordning.

Byrådet godkendte 23. februar 2016 kommunens nuværende
parkeringsbekendtgørelse. Bekendtgørelsen er i overensstemmelse med
justitsministeriets daværende fortolkning af regler for parkering af
campingvogne, trailere og autocampere. Transport- og Bygningsministeriet har
imidlertid 14. september 2016 fastslået, at lokale parkeringsbekendtgørelser
ikke kan hindre parkering af autocampere, ej heller parkering med henblik på
overnatning.

**VURDERING**

Teknik og Kultur vurderer, at der på baggrund af Transport-
og Bygningsministeriets afgørelse fra 14. september 2016, skal ændres i
kommunens parkeringsbekendtgørelse vedrørende bestemmelse om parkering af
autocampere, samt bestemmelse om overnatning.

Afgørelsen betyder, at vejmyndigheden ikke kan hindre
parkering med autocampere samt overnatning på parkeringspladser, ved at det er anført
i kommunens parkeringsbekendtgørelse.

Vejmyndigheden kan fortsat med politiets samtykke fastsætte
bestemmelser om overnatning samt standsning og parkering af autocampere ved
brug af skiltning.

Der stilles derfor forslag til tilretning af følgende
områder i Favrskov Kommunes parkeringsbekendtgørelse:

· At parkeringsrestriktionen mod ”overnatning” fjernes

· At parkeringsrestriktionen mod autocampere (campingbiler)
fjernes.

Den reviderede
parkeringsbekendtgørelse kan ses i vedlagte bilag.

[adresse] indgik 1. november 2015 en prøveordning med
Randers Kommune om varetagelse af parkeringskontrolopgaver i [adresse].
René Jessen fra Randers Kommune har få kontrolmæssige besøg, og
fungerer derudover som en tilkaldeordning, hvor parkeringskontrollen løbende
kan rekvireres til at foretage parkeringskontroller.

Aftalen med Randers Kommune om varetagelse af
parkeringskontrollen i [adresse] vurderes at opfylde de
parkeringskontrolbehov kommunen har og fortsættes derfor.

**ØKONOMI**

Der er ingen økonomiske konsekvenser af ændringerne i
parkeringsbekendtgørelsen.

Udgifter til parkeringskontrol afholdes af driftskontoen fra
Trafik og Veje. Udgifter til parkeringskontrol i 2017 vil andrage ca. 50.000
kr., som er indeholdt i budgettet.

**INDSTILLING**

Kommunaldirektøren indstiller til Byrådet:

1. At revisionen af Favrskov Kommunes
parkeringsbekendtgørelse godkendes.

###

**BESLUTNING**

**Bilag**

|  |  |
| --- | --- |
| Parkeringsbekendtgørelse (rev. marts 2017) | 710-2017-40053 |